Ka tema nahatööd olid sel näitusel väga huvitavad. Eriti meeldisid mulle raamatuköited. Jaan Kaplinski "Kui üldse olla…" köide  mustas vasikanahas ja hõbefooliumtrükiga ning Doris Kareva "Armuaeg" kitsenahas ja kuldfooliumtrükiga on valminud segatehnikas. Assisi Franciscuse "Il Cantico delle Creature" köide on valges kitsenahas, kaunistatud akrüülmaali, hõbefooliumtrüki ja metallpanusega. P. Benoit "L'Atlantide" on sinises kitsenahas ja kalanahas, hõbefooliumtrükiga. Ja veel palju teisi kauneid köiteid ja karpe, mõned isegi luigesulgede või papüürusega ehitud. Siin nimetatud on saanud auhindu rahvusvahelistel näitustel. Tunnustatud  ilu…